НЧ „Анастас Кипиловски - 1909”

Отчет за дейността – 2021

 Основни цели:

1.Утвърждаване на читалището като обществен и културен център,

осигуряващ равен достъп до всички видове информация и дейности.

2.Постоянно обогатяване на библиотечните колекции с книжни и

други носители на информация.

3.Насърчаване на четенето със специално внимание към децата.

4.Активно участие със свои инициативи и дейности в културния

живот на селото и общината.

 5. Популяризаторска дейност по повод актуални дати и годишнини от местния и национален календар.

 6. Разширяване контактите и партньорствата с институции, обществени организации и сдружения.

Събития, организирани от читалището:

 За съжаление,някои от дейностите, не можеше да бъдат проведени, поради ограниченията – Бабин ден, Осми март и др., при които се получава струпване на много хора.Бележити дати и събития бяха отбелязани на страницата на читалището.

 Баба Марта с внучката си Мартичка завързаха мартенички на всички в Детската градина, Училището, Кметството, Горското и всички магазини.

 22 март – посрещане Първа пролет на площада с песни и хора от ВИГ при читалището.

 Лазаров ден – песни и наричания из цялото село.

 Боядисване на великденски яйца. Изложба.

 Поднасяне на венци пред читалището и паметника на Анастас Кипиловски.

 Участие на индивидуален изпълнител на „Старопланински събор”- В.Търново.

 1 юни – „Нека да е лято” – децата рисуваха в читалището, поради лошото време. Имаше балони , сладки подаръчета и награди за най –добрите рисунки.

 Хисаря – „Жива вода” – участие на индивидуален изпълнител – Златен медал.

 „Фестивал на етносите…” – Котел – участие на индивидуален изпълнител.

 Август – участие на ВИГ на традиционния събор,заедно с група за модерни танци и певици.

 Участие на индивидуален изпълнител на Международния фолклорен фестивал в Поморие – Сребърен медал.

 Септември – откриване на новата учебна година с поднасяне подаръци на първолаците.

 Ноември – Отбелязване деня на народните будители. Поднасяне на венец на паметника на Анастас Кипиловски.

 Декември – посрещане на Дядо Коледа, като децата влизаха поотделно.

 Коледуване – с песни и благословии коледарските групи обиколиха цялото село и наричаха за здраве и плодородие.

Материално – техническа база

Лошо е състоянието на сградата – освен течащите покриви, вече има падащи мазилки. Правените частични ремонти не оправят особено нещата.Тече точно на сцената на киносалона и всичко е в мухъл. Стича се по прозорците на Детския отдел и вече е неизползваем.

 Дано стопанина на тази сграда да се погрижи за нея!